als_Latn bos_Latn slv_Latn
Ne Bruksel vijojne edhe sot bisedimet teknike midis Prishtines dhe Beogradit, ne lidhje me telekomunikacionin, gjyqesorin, policine dhe sigurine. Ministri serb i telekomunikimeve, Rasim Lajiç, ka paralajmeruar, se sot do te dorezohen propozimet e te dyja paleve per prefiksin telefonik te Kosoves. Nje dite me pare, palet rane dakord qe telekomit te Serbise t’i jepet licenca per telefonine fikse ne Kosove. Zv/kryeministrja Edita Tahiri, e cila udheheq delegacionin kosovar ne dialogun teknik per zbatimin e marreveshjes se Brukselit, tha se takimi ka perfunduar pa rezultate. Sipas saj, propozimi serb per aplikimin per prefiksin e Kosoves, prane organizmit perkates nderkombetar, eshte i papranueshem. Ajo theksoi se nese kete duhet ta beje nje shtet tjeter perveç Kosoves, ky shtet duhet te jete Shqiperia. Dje, dy delegacionet deshtuan gjithashtu qe te merreshin vesh per energjetiken, pasi pala serbe ka kerkuar licencimin e nje operatori, i cili do te merrej ekskluzivisht me komunitetin serb, nje gje qe eshte hedhur poshte nga perfaqesuesit kosovare.
als_Latn